Coronavirusul naşte alte boli. Îţi lasă în corp o serie întreagă de sechele.
Covid-19 lasă urme adânci în corpul şi sufletul celor care fac boala. Un studiu recent făcut în Coreea de Sud arată că peste 90% din 965 de pacienţi au avut cel puţin un efect advers în urma bolii. Cei mai mulţi pacienţi s-au plâns de oboseală. Medicii spun că şi pacienţii de la noi pot rămâne cu leziuni pulmonare, astenie.
Covid-19 este o afecţiune de cursă lungă. Şi asta pentru că îţi lasă în corp o serie întreagă de sechele.O arată un studiu recent realizat în Coreea de Sud. Din 965 de pacienţi vindecaţi de Covid-19, peste 90 la sută dintre ei au spus că au avut cel puţin un efect advers în urma bolii. Cei mai mulţi s-au plâns de oboseală accentuată şi de dificultate în concentrare. Lucrurile nu diferă mult nici în România.Impactul psihologic al bolii este unul de lungă durată. O spune chiar Ana, care a avut Covid. Chiar dacă s-a vindecat de boală, îţi povesteşte că încă are anumite temeri.Ana Maria, pacientă care a avut Covid 19: "Reacţii fizice şi psihice, atenţie, eşti obosit psihic, esti speriat, stresat de toate lucrurile din jur, ţi se pare că toate reprezintă un pericol pentru tine“.Impactul psihologic al bolii nu este însă singurul pe care trebuie să-l înfrunţi.Medicul infecţionist Andreea Moldovan spune ce efecte adverse întâlneşte cel mai des în cazul pacienţilor care se vindecă de Covid-19.Andreea Moldovan, medic infecţionist, directorul medical al Spitalului de Boli Infecţioase din Braşov: "Şi pacienţii noştri se plâng de astenie după Covid, o astenie şi o lipsă de energie şi de putere pe care o asociază cu infecţia şi care poate să persiste zile, săptămâni sau chiar luni după boală. Pacienţii care au avut afectare pulmonară, mai ales dacă a fost una medie sau severă dezvoltă un grad de insuficienţă respiratorie severă care solicită ajutorul colegilor pneumologi“.Expertul spune că foarte mulţi pacienţi care au avut Covid se reîntorc spre spitale pentru tratamentul sechelelor pulmonare, dar că încă nu avem un program național în care să fie incluşi toţi pacienţii care au acest tip de sechele.